Jan Stefan Gałecki

Jan Stefan Gałecki (født 18. juni 1932 i Zalesie i Mazowsze i Polen; død 27. april 2021 i Szczecin) var en polsk katolsk prelat og hjelpebiskop i erkebispedømmet Szczecin-Kamien.

Liv og virke

Bakgrunn
Jan Stefan Gałecki gikk til skole i Krasiniec og Maków Mazowiecki før han i 1950 begynte på det biskoppelige småseminar i Słupsk. Fra 1952 studerte han  filosofi og katolsk teologi ved presteseminaret i Gościkowo.

Prest
Hjelpebiskopen i Wroclaw, Teodor Bensch, presteviet ham 23. juni 1957 i domkirken i Gorzów Wielkopolski, for erkebispedømmet Wroclaw.<ref name = "Wejman">Grzegorz Wejman: [https://kuria.pl//wspolnoty/biskupi-archidiecezji/Biskup-Senior-Jan-Galecki_35 Biskup Senior Jan Gałecki] Erzbistum Stettin-Cammin, 2007-01-27, lest 2021-04-27}</ref>

Gałecki var så kapellan i menigheter i Zielona Góra (1957–1959), Szczecin (1959–1960), Zielona Góra (1960–1964), Drawno (1964–1966) og Szczecinek (1966–1970). Samtidig var han fra 1964 til 1970 ansvarlig for mediene, og fra 1970 til 1971 notar i den biskoppelige kurie i Gorzów Wielkopolski. Han fortsatte samtidig med sine studier ved Det katolske universitet i Lublin, med magistereksamen i 1972 i pastoralteologi og doktorgrad i 1978 med arbeidet Religijność rodziców a religijność dzieci w środowisku miejskim. Studium socjologiczne. Han var fra 1971 til 1974 dessuten sogneadministrator i en menighet i Stargard og stedfortredende dekan for Stargard. I 1972 ble han inkardinert i Szczecin-Kamien. I 1973 ble han også avsvarlig for erkebispedømmets lærer- og oppdragerundervisning.

Biskop
Pave Paul VI utnevnte ham den 4. februar 1974 til titularbiskop av Maiuca og hjelpebiskop i Szczecin-Kamien. Erkebiskopen av Warszawa, kardinal Stefan Wyszynski, bispeviet ham den 17. mars samme år i Jakobskatedralen i Szcecin; medkonsekrerende biskoper var Jerzy Stroba, erkebiskop av Szczecin-Kamien, og Bogdan Marian Wincenty Sikorski, biskop av Płock. Hans valgspråk Mitte me (=Send meg) stammer fra Jesaja 6,8. Han ble generalvikar i erkebispedømmet og kuriemoderator og leder av pastoralavdelingen. I mai 1978 ble Gałecki også domprost i domkapittelet. Fra 9. oktober 1978 til 10. mars 1979 var han under sedisvakansen i bispedømmet dets kapitularvikar. Han underviste fra 1986 i kristen sosiallære og pastoralteologi i presteseminaret der. I 2003 ble han ansvarlig for de 13 dekanater i Region III nord i erkebispedømmet. I Den polske katolske bispekonferanse var han medlem i kommisjonene for sosial kommunikasjon, for sjømannssjelesorgen og for turistsjelesorgen, og av rådet for migrasjon, turisme og pilegrimsferder.

Den 22. september 2007 innvilget pave Benedikt XVI hans aldersbetingede avskjedssøknad.

Han døde den 27. april 2021 i Szczecin, av covid-19.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883
Biskop Mieczyslaw Leonard Pallulon (1834-1908) *1883
Erkebiskop Bolesław Hieronim Kłopotowski (1848-1903) *1897
Biskop Jerzy Józef Elizeusz Szembek (1851-1905) *1901
Biskop Stanisław Kazimierz Zdzitowiecki (1854-1927) *1902
Kardinal Aleksander Kakowski (1862-1938) *1913
Kardinal August Hlond (1881-1948) *1926
Kardinal Stefan Wyszyński (1901-1981) *1946
Biskop Jan Stefan Gałecki''

Referanser 

Polske katolske biskoper
Personer fra Przasnycz fylke
Dødsfall relatert til covid-19 i Polen
Katolske biskoper ofre for covidpandemien